
COMUNICAT DE PRESĂ

ANRE a aplicat din nou amenzi contravenționale operatorilor rețelelor de distribuție a energiei electrice, în valoare totală de 2.400.000 lei


[bookmark: _GoBack]La sfârșitul anului 2022 am dispus acțiuni de control inopinate la operatorii de distribuție a energiei electrice, prin care am verificat modul de îndeplinire a obligației de citire a indexului grupului de măsurare a energiei electrice la un interval de timp care nu trebuie să depășească 3 luni, în cazul clienților casnici, așa cum prevede art. 45 alin. (10) din Legea energiei electrice și a gazelor naturale nr. 123/2012, cu modificările și completările ulterioare.

În urma finalizării acțiunilor de control, inspectorii au constatat depășiri frecvente a intervalului de 3 luni pentru citirea indexului grupului de măsurare a energiei electrice, toți operatorii de distribuție verificați fiind sancționați cu amenzi contravenționale după cum urmează: 

· E-Distribuție Muntenia			400.000 lei
· E-Distribuție Banat				400.000 lei
· E-Distribuție Dobrogea			400.000 lei
· Distribuție Energie Electrică România	400.000 lei
· Distribuție Energie Oltenia			400.000 lei
· Delgaz Grid					400.000 lei

ANRE va continua să monitorizeze respectarea prevederilor legale în vigoare pentru a remedia orice încălcări care afectează consumatorii de energie electrică și gaze naturale.

Fac precizarea că începând cu data de 16.12.2022, amenda contravențională pentru nerespectarea de către operatorul de distribuție a obligației de citire a indexului grupului de măsurare al clientului final casnic la un interval de timp de maximum 3 luni s-a modificat și este cuprinsă între 100.000 lei și 1.000.000 lei. Amenzile contravenționale aplicate de ANRE se constituite integral ca venit la bugetul de stat.


Dumitru Chiriţă,

Preşedinte al ANRE

